** **MADONAS NOVADA PAŠVALDĪBA**

 Reģistrācijas numurs 90000054572

 Saieta laukums 1, Madona, Madonas novads, LV-4801

 t. 64860090, e-pasts: pasts@madona.lv

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**MADONAS NOVADA PAŠVALDĪBAS DOMES**

**LĒMUMS**

Madonā

**2025. gada 30. septembrī Nr. 240**

(protokols Nr. 9, 78. p.)

**Par nekustamā īpašuma “Dimanti” (kadastra apzīmējums** **7042 008 0101 001), Aronas pagastā, Madonas novadā, nedzīvojamo telpu nomas tiesību izsoli**

Aronas pagasta pārvalde rosina nodot nomā telpas nekustamajā īpašumā “Dimanti”, ar adresi “Dimantu mājas”, Aronas pagastā, Madonas novadā.

Telpas atrodas ēkas 1. stāvā, ēkas kadastra apzīmējums 7042 008 0101 001, telpu grupas Nr. 003 telpa Nr. 1, platība 152,5 kv.m.

Atbilstoši novērtējumam, ko veicis SIA “DZIETI”, reģistrācijas Nr. 42403010964 (LĪVA profesionālās kvalifikācijas sertifikāts Nr. 83), īpašuma viena mēneša tirgus nomas maksa noteikta ir 0,50 EUR/m2 (nulle euro, 50 centu) mēnesī par vienu telpas kvadrātmetru, neieskaitot PVN.

Noklausījusies sniegto informāciju, pamatojoties uz Publiskas personas finanšu līdzekļu un mantas izšķērdēšanas likuma 3. panta otro daļu, 6.¹ panta pirmo daļu, Ministru Kabineta noteikumu Nr. 97 “Publiskas personas mantas iznomāšanas noteikumi” 12., 23.-27., 34. un 80. punktu, SIA “DZIETI”, reģistrācijas Nr. 42403010964 (LĪVA profesionālās kvalifikācijas sertifikāts Nr. 83) slēdzienu par iespējamo nomas maksu Nr. K -25/34, ņemot vērā 17.09.2025. Attīstības komitejas un 23.09.2025. Finanšu komitejas atzinumus, **atklāti balsojot: PAR – 18** (Agris Lungevičs, Aigars Šķēls, Aivis Masaļskis, Aivis Mitenieks, Andris Dombrovskis, Artūrs Čačka, Artūrs Grandāns, Dace Ozoliņa, Egils Bērziņš, Gatis Teilis, Guntis Klikučs, Janīna Grudule, Jānis Erels, Māris Justs, Māris Olte, Rūdolfs Medenis, Valda Kļaviņa, Zigfrīds Gora), **PRET – NAV, ATTURAS – NAV,** Madonas novada pašvaldības dome **NOLEMJ:**

1. Rīkot telpu grupas Nr. 003 telpas Nr. 1 nekustamajā īpašumā ar adresi “Dimanti”, Aronas pagasts, Madonas novads, (kadastra apzīmējums 7042 008 0101 001) ar kopējo platību 152,5 kv.m. (turpmāk – Nomas Objekts) nomas tiesību mutisku izsoli ar augšupejošu soli.
2. Apstiprināt Nomas objekta nomas maksas sākumcenu – 0,50 EUR/m2 (nulle euro, 50 centu) mēnesī, papildus aprēķinot PVN.
3. Apstiprināt Nomas objekta nomas tiesību izsoles noteikumus (Pielikums Nr. 1).
4. Uzdot Pašvaldības īpašuma iznomāšanas un atsavināšanas izsoļu komisijai noteikt izsoles laiku, veikt Nomas objekta izsoli un apstiprināt izsoles rezultātus.
5. Nekustamā īpašuma pārvaldības un teritoriālās plānošanas nodaļai, pamatojoties uz apstiprinātiem izsoles rezultātiem, organizēt nomas līguma slēgšanu ar nomas tiesību ieguvēju.

*Pielikumā: Nomas objekta nomas tiesību izsoles noteikumi.*

 Domes priekšsēdētājs A. Lungevičs

*Brokule 27790023*